112 



gjentaget dem ved almindelig Temperatur og i Mørke , kom til 

 samme Resultat, og han bemærker, at man ikke af den Om- 

 stændighed , at Bundfaldet frembringer Kvægsølvforchlorid ved 

 Behandling med Saltsyre, kan slutte, at det indeholder Kvægsølv- 

 forilte; thi det fint fordelte Kvægsølv virker let paa Tvechloridet 

 og omdanner det til Forchlorid. Guibourts Anskuelse fandt 

 vel nogen, men langtfra almindelig Tilslutning — den tiltrædes 

 f. Ex. uden Forbehold af T hen ard i hans Traité de chimie, 

 T. Il, 1824, men den omtales slet ikke af Berzelius i hans 

 Lehrbuch der Chemie, Bd. 3, 1834 — , og skjøndt den i Aaret 

 1845 fik en ny Støtte i Le fort, som iagttog, at et Guldblik 

 blev hvidt (blanchissait) ved alle saadanne Bundfald, som ellers 

 ansaas for Kvægsølvforilte\), er den heller ikke efter den Tid 

 blevet synderligt paaagtet. Det kan nu heller ikke nægtes, at 

 alle disse Forsøg lade endel tilbage at ønske, og at der er 

 sluttet mere af dem, end ret er. Der savnes bl. a. Oplysning 

 om, hvorlænge Bundfaldenes Udvaskning og Tørring varede, 

 overhovedet om, hvor gamle de vare, da de bleve undersøgte, 

 hvilket dog i et Tilfælde som dette er ret vigtigt, eftersom et 

 ældre Bundfald kan være noget andet end et friskt, og en maaske 

 først senere hen indtrædende Forandring ikke kan være nok til 

 ganske at frakjende Kvægsølvforiltet Evne til at bestaa i fri 

 Tilstand. Og der er dernæst sluttet for meget af Forsøgene; thi 

 deraf, at Bundfaldet indeholder frit Kvægsølv og Kvægsølvtveilte, 

 følger ikke, at det kun bestaar deraf, hvad ogsaa dets Vægt- 

 fylde (efter Karsten 8,95, efter Herapath 10,69; se videre 

 S. 121) maa vække Tvivl om. Men paa den anden Side kan det 

 heller ikke nægtes, at de Beviser, som man fra Bundfaldets 

 kemiske Forhold vil hente for, at det indeholder Kvægsølvforilte, 

 ere meget svage (jvfr. S. 117), 



Da Beskaffenheden af Kvægsølvforiltesaltenes Bundfald med 

 Alkalierne saaledes maa siges at være utilstrækkeligt oplyst, har 



M Journal de pharmacie et de chimie, Juillet 1845, pg. 6 et 16. 



